CELEX: 62010CN0461
Language: fi
Date: 2010-09-20 00:00:00
Title: Asia C-461/10: Ennakkoratkaisupyyntö, jonka Högsta domstolen (Ruotsi) on esittänyt 20.9.2010 — Bonnier Audio AB, Earbooks AB, Norstedts Förlagsgrupp AB, Piratförlaget Aktiebolag ja Storyside AB v. Perfect Communication Sweden AB

20.11.2010   
            
            
               FI
            
            
               Euroopan unionin virallinen lehti
            
            
               C 317/24
            
         Ennakkoratkaisupyyntö, jonka Högsta domstolen (Ruotsi) on esittänyt 20.9.2010 — Bonnier Audio AB, Earbooks AB, Norstedts Förlagsgrupp AB, Piratförlaget Aktiebolag ja Storyside AB v. Perfect Communication Sweden AB
   (Asia C-461/10)
   ()
   2010/C 317/42
   Oikeudenkäyntikieli: ruotsi
   
      Ennakkoratkaisua pyytänyt tuomioistuin
   
   Högsta domstolen
   
      Pääasian asianosaiset
   
   
      Valittajat: Bonnier Audio AB, Earbooks AB, Norstedts Förlagsgrupp AB, Piratförlaget Aktiebolag ja Storyside AB
   
      Vastapuoli: Perfect Communication Sweden AB
   
      Ennakkoratkaisukysymykset
   
   
               1)
            
            
               Onko yleisesti saatavilla olevien sähköisten viestintäpalvelujen tai yleisten viestintäverkkojen yhteydessä tuotettavien tai käsiteltävien tietojen säilyttämisestä ja direktiivin 2002/58/EY muuttamisesta 15.3.2006 annettu Euroopan parlamentin ja neuvoston direktiivi 2006/24/EY (1) ja erityisesti sen 3, 4, 5 ja 11 artikla esteenä sellaisen kansallisen säännöksen soveltamiselle, joka on annettu teollis- ja tekijänoikeuksien noudattamisen varmistamisesta 29.4.2004 annetun Euroopan parlamentin ja neuvoston direktiivin 2004/48/EY (2) 8 artiklan nojalla ja jonka mukaan internet-palvelun tarjoaja määrätään riita-asian oikeudenkäynnissä antamaan tietyn tilaajan tunnistamista varten tekijänoikeuden haltijalle tai sille, jolle hänen oikeutensa on siirtynyt, tieto siitä, kenelle tilaajalle internet-palvelun tarjoaja on rekisteröinyt tietyn IP-osoitteen, josta tekijänoikeutta väitetään loukatun? Kysymyksessä edellytetään, että hakija saattaa tiettyyn tekijänoikeuteen kohdistuneen loukkauksen todennäköiseksi ja että toimenpide on oikeasuhteinen.
            
         
               2)
            
            
               Vaikuttaako kysymykseen 1 annettavaan ratkaisuun se seikka, ettei jäsenvaltio ole pannut tietojen säilyttämistä koskevaa direktiiviä täytäntöön, vaikka sitä varten säädetty määräaika on päättynyt?
            
         
      (1)  EUVL L 105, s. 54.
   
      (2)  EUVL L 157, s. 45.